Καταρχάς, πρόκειται για έναν υπέροχο οικοδεσπότη, με τον οποίο είχαμε εξαρχής πολύ καλή επικοινωνία και συνεχίστηκε και τις τέσσερις ημέρες διαμονής μας στο σπίτι του. Προσφέρθηκε να μας παραλάβει από το λιμάνι και μας επέτρεψε να μπούμε στο σπίτι νωρίτερα από τον προβλεπόμενο χρόνο, καθώς το σπίτι ήταν ελεύθερο. Μας έδωσε όλες τις απαραίτητες πληροφορίες για το πώς θα κινηθούμε και ήταν διαθέσιμος να βοηθήσει σε ό, τι θέλαμε. Ο δε χώρος είναι άνετος, καθαρός και όμορφος. Το σπίτι είναι πλήρως εξοπλισμένο και διαθέτει τα πάντα από ηλεκτρικές συσκευές μέχρι μαγειρικά σκεύη και λευκά είδη. Στη γειτονιά, που είναι ήσυχη και σε κοντινή απόσταση από την παλιά πόλη, υπάρχει mini market, ζαχαροπλαστείο, ψητοπωλείο, καφετέρια και γυμναστήριο. Εν ολίγοις, το συστήνω ανεπιφύλακτα!!!